|  |  |
| --- | --- |
| **26.05.****četvrtak** | Okupljanje grupe u Sukoišanskoj ulici u 7,30 sati. Ukrcaj u autobus i polazak prema zadarskoj zračnoj luci. Po dolasku prijava na let za Rim u 11,15 sati. Po slijetanju u zračnu luku Fiumicino u 12,15 sati transfer autobusom do hotela uz panoramski razgled. Prijava i smještaj hotel. Kraći odmor. Odlazak u šetnju središtem grada sa voditeljem putovanja. Povratak u hotel. Noćenje.  |
| **27.05.****petak** | Doručak. Odlazak pješice i javnim gradskim prijevozom do ***Vatikana***, najmanje države svijeta, omeđene zidinama i okružene gradom Rimom. Vatikan je središte Katoličke crkve i njenog poglavara Pape. Trgom sv. Petra dominira najistaknutija građevina Vatikana, *BAZILIKA SV. PETRA,* ujedno i najveća crkva na svijetu. Jedna je od najsvetijih mjesta kršćanstva jer se smatra da je podignuta na mjestu grobnice sv. Petra. Nakon razgleda slobodno vrijeme za posjet Vatikanskim muzejima i Sikstinskoj kapeli. Povratak u hotel. Noćenje. |
| **28.05.****subota** | Doručak. Odlazak pješice i javnim gradskim prijevozom u razgled ***Rima***. Glavni grad Italije se smjestio na sedam brežuljaka i jedinstveni je spoj antike, Michelangelovih remek-djela i višestoljetno središte kršćanskog svijeta. Centar je bogate antičke kulture od koje je ostalo mnogo spomenika do današnjih dana. Obilazak grada u pratnji vodiča: *COLOSSEUM* koji se još zove i Flavijev amfiteatar u kojem su se održavale borbe gladijatora, *PANTHEON* ili Hram svih bogova je jedna od najočuvanijih građevina starog Rima, *PIAZZA VENEZIA* na kojoj se nalazi grob Neznanom junaku, spomenik kralju Viktoru Emanuelu II i veličanstvena palača Venezia, *PIAZZA DEL POPOLO* rimski trg sa poznatim rimskim obeliskom, *FONTANA DI TREVI* najpoznatija rimska Fontana, *PIAZZA DEL SPAGNA* jedan od najljepših rimskih trgova i najpopularnije rimsko okupljalište sa poznatim španjolskim stubama, *PIAZZA NAVONE* živopisni trg smješten na nekadašnjem Domicijanovom stadionu iz 1. st. Nakon razgleda slobodno vrijeme za osobne programe. Noćenje.  |
| **29.05.****nedjelja** | Doručak. Odjava iz hotela i pohrana prtljage. Slobodno vrijeme za osobne programe. U dogovoreno vrijeme povratak u hotel, preuzimanje prtljage i transfer do zračne luke. Prijava na let za Zadar u 14,40 sati. Dolazak u zadarsku zračnu luku u 15,40 sati. Ukrcaj u autobus i transfer do Splita.  |

**CIJENA ARANŽMANA**: **2.590,00 kuna**

Obavezna nadoplata za zrakoplovnu kartu: 900,00 kuna (iznos promjenjiv - ovisno o cijeni zrak. karte)

Uplata rezervacije: 1.200,00 kuna

 (kalkulacija rađena na bazi min.15 putnika)

Doplata za 1/1 sobu: 790,00 kuna

**Program uključuje**: transfer Split – Zračna luka Zadar – Split, prijevoz zrakoplovom na relaciji Zadar – Rim – Zadar sa uključenim zrakoplovnim pristojbama, ručnu prtljagu dimenzija 40cm x 20cm x 25cm, kabinsku prtljagu dimenzija 55cm x 40 cm x 20 cm do 10 kg, transfer Zračna luka Fiumicino – Rim – Zračna luka Fiumicino, smještaj u hotelu 3\* na bazi tri noćenja sa doručkom, boravišnu pristojbu, razglede prema programu, jamčevinu za turistički paket aranžman, osiguranje od posljedica nesretnog slučaja, putno zdravstveno osiguranje, zakonom propisan PDV, voditelja putovanja i organizaciju putovanja.

**Program ne uključuje**: ulaznice za kulturno-povijesne spomenike i muzeje koji nisu navedeni programom, karte javnog gradskog prijevoza, osobne troškove

**Preporuka**: uplata police od rizika otkaza putovanja: 115,00 kn (plativo kod uplate rezervacije)

**Hrvatski državljani mogu putovati u Italiju s važećom putovnicom ili osobnom iskaznicom.**